जाते हुए व्यक्ति को काटा, पिता-पुत्र ने लाइसेंसी बंदूक से की फायरिंग; दोनों गिरफ्तार
हरियाणा के कुरुक्षेत्र में पिता-पुत्र ने गोली मारकर कुत्ते की हत्या कर दी। कुत्ते का कसूर बस इतना था कि उसने उन्हें काट लिया था। घटना दो हफ्ते पुरानी बताई जा रही है। इस पूरे मामले की एक वीडियो वायरल हुई थी।
हरियाणा के कुरुक्षेत्र में पिता-पुत्र ने गोली मारकर कुत्ते की हत्या कर दी। कुत्ते का कसूर बस इतना था कि उसने व्यक्ति को काट लिया था। घटना दो हफ्ते पुरानी बताई जा रही है। इस पूरे मामले की एक वीडियो वायरल हुई थी। पुलिस ने दोनों को गिरफ्तार कर लिया है। वहीं NIT परिसर में रहने वाले प्रिंस ने भी पुलिस को शिकायत देकर कार्रवाई की मांग की थी।
जानकारी के अनुसार, सालपुर रोड के पास सतीश नाम के व्यक्ति को कुत्ते ने काट लिया था। कुछ देर बाद सतीश अपने बेटे शिवम के साथ बाइक पर आया और उसके कुत्ते को ढूंढने लगा। सतीश के हाथ में बंदूक भी थी। सतीश गली में खली प्लाट के पास कुत्तों के पीछे भागने लगा।
उसी दौरान उसने बंदूक से फायरिंग कर दी। गोली कुत्ते को जाकर लगी जिसमें उसकी मौत हो गई। इसके बाद दोनों पिता-पुत्र वहां से चले गए। इस पूरे मामले की एक वीडियो वायरल हुई। जिसमें बाद पुलिस ने सतीश और शिवम को गिरफ्तार कर लिया। पुलिस ने उनकी लाइसेंसी बंदूक भी बरामद कर ली है।
क्या दिख रहा वायरल वीडियो में...
इस पूरी घटना की एक वीडियो वायरल हुई थी। जिसके एक व्यक्ति सालपुर रोड के पास अपने हाथ में बंदूक लेकर घूमता दिखाई दे रहा है। कुछ देर बाद वह व्यक्ति कॉलोनी में एक खाली प्लाट की ओर जाता है। इसी दौरान 2 कुत्ते भागते दिखते हैं, जिन पर वह व्यक्ति गोली चला देता है। यह गोली पीछे दौड़ रहे कुत्ते को लगती है, जिससे वह कुत्ता वहीं ढेर हो जाता है।